དེ་རིང་ངས་སེམས་ཀྱི་རྒྱུ་ཕྱོགས་ཞིག་གིས་མཚོ་སྔོན་པའི་གླུ་དབྱངས་ལ་ཉན་སྐབས་གྲོགས་པོ་གཅོད་པ་ཐར་གྱིས་གཞས་དེའི་སྐོར་ང་གསུངས་བ་ཞིག་སེམས་ལ་འཁོར།དེ་ནི་ལོ་བཅུའི་ཡར་སྔོན་ཞིག་ལ།གཅོད་པ་ཐར་ལགས་ཀྱིས།ཉིན་གཅིག་ངས་དོན་གྲུབ་རྒྱལ་ལ་གཞས་ཚིག་ཅིག་རྩོམ་རོགས་ལབ་པ་ཡིན།ཁོང་གིས་གཞས་ཚིག་ག་རེ་ཞེས་དྲིས་སོང༌།ངས་མཚོ་སྔོན་པོ་ལབ་པ་ཡིན།དེ་ནས་ཁོང་གིས་དུ་བ་འཐེན་བཞིན་བསམ་བློ་བཏང་ནས་སྐར་མ་ཉི་ཤུ་ནང་བྲིས་ཚར་སོང༌།བྲིས་ཚར་ནས་ཉིན་ཁ་ཤས་རྗེས་ངས་བརྗེ་བོ་རྒྱབ་པའི་ས་ཆ་ཁ་ཤས་ཡོད།ཁོང་གིས་སྐར་མ་ཉི་ཤུའི་ནང་ལ་བྲིས་ཚར་བ་རེད།ངས་གདངས་བཟོ་རྒྱུར་ལོ་གཅིག་འགོར་སོང༌།ཡང་བཟོས་ཡང་མ་འགྲིག་དེ་རེད༌།ཞེས་ང་ལ་བརྗོད་བཞིནཧ་ཧ་ཧ།ཞེས་དགོད་ནས་གདོང་གི་མིག་ཤེལ་ནག་པོ་དེ་ལག་པ་གཡོན་པས་ཡར་འདེད་ཙམ་བྱས་པའི་རྣམ་པ་དེ་མིག་ལམ་དུ་འཆར་བྱུང་ལ།དེ་བཞིན་ང་རང་མཚོ་སྔོན་མི་རིགས་སློབ་གྲ་ཆེན་མོའི་ནང་ཡོད་སྐབས་ཐེངས་ཞིག་དེང་རབས་རྩོམ་རིག་དགེ་རྒན་སངས་རྒྱས་རིན་ཆེན་གྱི་ཚབ་བྱས་ནས་དོན་འགྲུབ་རྒྱལ་གྱིས་ལག་གཡས་བར་ས་སྨྱུག་བསྐོར་ཅིང་།ལག་གཡོན་པའི་མཛུབ་གུ་གཉིས་ཀྱི་བར་ཐ་མ་ཞིག་བཟུང་ནས་སློབ་ཁྲིད་ཐེངས་གཅིག་བྱས་བའི་རྣམ་པ་དེ་ཡང་མིག་ལམ་དུ་འཁོར།གོང་གསལ་རྣམ་པ་འདི་དག་མིག་ལམ་དུ་ཤར་བ་དང་མཉམ་དུ་ལོ་བཅུའི་ཡར་སྔོན་ལ་སྐུ་ཞབས་དོན་གྲུབ་རྒྱལ་གྱིས་གསུང་འབུམ་དེབ་དྲུག་པོ།རླུང་འཕྲིན་བརྒྱུད་ཕྲན་གྱིས་གསན་མཁན་རྣམ་པར་ངོ་སྤྲོད་བྱས་ཡོད་པ་དེ་ཡང་སེམས་སུ་དྲན་བྱུང༌།དེ་རིང་ཟིན་བྲིས་བརྒྱུད་ནས་ཀློག་མཁན་རྣམ་པའི་སྦྱན་ལམ་དུ་ཕུལ་བ་ཡིན།